**הנה אני | אלון ברנר**

אלבום בכורה חדש ומרגש



**על האלבום**

"הנה אני" הוא אלבום הבכורה של אלון ברנר.

"הנה אני" זה הילד הזה שהתעורר. שרוצה לא להפסיק לחלום. שפועל כדי להגשים. ושבסוף גם רוצה שיראו וישמעו אותו.

"הנה אני" זה לקבל את עצמך, עם הדבש ועם העוקץ. עם המר והמתוק. ולאהוב את עצמך, ככה כמו שאתה.

"הנה אני" זה לקיים הבטחות שנתת לעצמך.

​"הנה אני" זה אני.

האלבום "הנה אני" כולל 10 שירים, אשר כמעט כולם נכתבו בשנה האחרונה. הוא לא מתמסר לז'אנר מוסיקלי אחד (נע מרוק לפופ ולפעמים נוגע גם היפ הופ), אבל לגמרי מתמסר לייצר תמונה שלמה של אדם שבגיל 50 החליט להגשים את החלומות שלנו, להתמסר למוסיקה, ולהוציא את עצמו החוצה.

**על המבצע**

​אלון ברנר, איש אסטרטגיה ביום יום, ומוסיקאי כל החיים, החליט שהגיע הזמן.

לאחר שנים התמסרות לקריירה בעולם הפרסום והשיווק, יוצא אלון גם להגשים את עצמו כמוסיקאי.

אומרים שאת האלבום הראשון אתה כותב כל החיים שלך. זה כנראה תמיד נכון, ובטח שמדובר במסע כזה ארוך.

אלון ברנר, נשוי ואב לשניים מהוד השרון, ואף פעם לא הפסיק לחלום.

**סינגל ההשקה - הרגע**

ב"הרגע" אלון חוזר לרגע שבו הכל התחיל: לילד שהופיע בסלון ולנער שהיה כותב שירים בסתר לאהבת נעוריו.

**פרטי קשר**

אלון – 0505900000

brenneralon@gmail.com